stanford-oval/wikipedia huggingface dataset:
Rauman satama
Historia

Rauman satamaa on laajennettu vuoden 2018 aikana. Väylä syvennettiin 12 metriin ja konttilaituria pidennettiin 160 metristä 520 metriin. Konttisataman kapasiteetti kasvoi 300 000 kontista 500 000 konttiin vuodessa. Laajennustyöt maksoivat yhteensä 65 miljoonaa euroa.
Rauman Satama Oy

Rauman Satama Oy on Rauman kaupungin tytäryhtiö ja sillä oli vuoden 2015 alussa henkilöstöä noin 30. Rauman Satama Oy aloitti toimintansa 1. tammikuuta 2015 jatkaen Rauman satamaliikelaitoksen liiketoimintaa. Rauman Satama Oy:n liikevaihto vuonna 2015 oli 11,2 milj. euroa ja liikevoitto 3,1 milj. euroa. Sataman johtajana on toiminut vuodesta 1999 lähtien Hannu Asumalahti, joka jatkaa sataman toimitusjohtajana.
Rauman Satama Oy:n tavoitteena on olla Suomen turvallisin satama. Tavoitteeseen päästään jatkuvalla kehitystyöllä satama-alueen toimijoiden kesken sekä alueella liikkuvien ja työskentelevien päivittäisillä ratkaisuilla. Rauman Satama Oy:n sertifioitu työterveys- ja työturvallisuusjärjestelmä OHSAS 18001 liittää työsuojeluasiat myös osaksi organisaation omaa jokapäiväistä toimintaa.
Tavaraliikenne

Vuonna 2015 Rauman sataman kokonaisliikenne oli yhteensä 5,74 milj. tonnia, jossa on kasvua 2,2 prosenttia edelliseen vuoteen 2014 verrattuna. Tavaralajeista eniten kasvoivat paperin, sellun ja sahatavaran vientikuljetukset sekä raakapuun ja tuontiselvennä. Kappaletavara ja nestekuljetukset olivat sen sijaan hienoisessa laskussa. Viime vuonna kuljetettiin Rauman sataman kautta 263 000 konttiyksikköä (TEU), mikä merkitsee 5,5 prosentin vähennystä vuoteen 2014 verrattuna, mutta on kuitenkin sataman toiseksi suurin konttimäärä kautta aikain. Konteissa kuljetetun tavaran määrä oli 2,07 milj. tonnia (–4,23 %).
Rauman sataman vuosittainen rahtimäärä:
| vuosi | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| --- | --- | --- | --- | --- | --- | --- | --- | --- | --- | --- | --- |
| yhteensä milj. tonnia | 5,9 | 6,56 | 6,82 | 7,1 | 5,0 | 5,57 | 6,13 | 5,85 | 5,80 | 5,61 | 5,74 |
Aiheesta muualla

Kuvia tai muita tiedostoja aiheesta Rauman satama Wikimedia Commonsissa
Rauman satama
Säätila Rauman satamassa
Suomen raja-asemat
| --- | --- |
Maaraja-asemat:  Haapovaara | Imatran Pelkola | Inari | Karesuvanto | Karikangas | Karigasniemi | Karttimo | Kilpisjärvi | Kivilompolo | Kivipuro | Kokkojärvi | Kolmikanta (Imatra) | Kurvinen | Kuusamo | Leminaho | Muonio | Niirala (Tohmajärvi) | Nuijamaa-Brusnitšnoje (Lappeenranta) | Nuorgam | Näätämö | Onkamo | Parikkala | Pello | Puitsi | Rajakangas | Raja-Jooseppi-Lotta (Sodankylä) | Ruhovaara | Salla | Santio (Virolahti) | Tornio-Haaparanta | Uukuniemi | Vaalimaa-Torfjanovka (Virolahti) | Vainikkala-Lužaika (Lappeenranta) | Valkeavaara | Vartius-Lyttä (Kuhmo) | Virtaniemi
Lentoasemat:  Enontekiö | Helsinki-Vantaa | Ivalo | Joensuu | Jyväskylä | Kajaani | Kemi-Tornio | Kittilä | Kokkola-Pietarsaari | Kuopio | Kuusamo | Lappeenranta | Maarianhamina | Mikkeli | Oulu | Pori | Rovaniemi | Savonlinna | Tampere-Pirkkala | Turku | Vaasa
Satamat:  Eckerö | Färjsundet | Hamina | Hanko | Haukipudas | Helsinki | Inkoo | Kalajoki | Kaskinen | Kemi | Kemiö | Kirkkonummi | Kokkola | Kotka | Kristiinankaupunki | Lappeenranta | Loviisa | Långnäs | Maarianhamina | Merikarvia | Naantali | Nuijamaa | Olkiluoto | Oulu | Parainen | Pernaja | Pietarsaari | Pohja | Pori | Porvoo | Raahe | Rauma | Salo | Sipoo | Taalintehdas | Tammisaari | Tornio | Turku | Uusikaupunki
Rautatieasemat:  Helsingin rautatieasema | Kouvolan rautatieasema | Vainikkalan rautatieasema
Ratinen

Ratinen on muun muassa seuraavien suomalaisten henkilöiden sukunimi:
Arttu Ratinen (s. 1974), näyttelijä
Ilkka Ratinen (s. 1974), professori
Samuli Ratinen (s. 1998), jääkiekkoilija
Semen Ratinen (1825–1905), maanviljelijä ja valtiopäivämies
Wasilei Ratinen (1819–1899), kauppias ja valtiopäivämies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rationaalinen ignoranssi

Rationaalinen ignoranssi tarkoittaa taloustieteissä ja erityisesti julkisen valinnan teoriassa esimerkiksi osakkeenomistajan tai jonkin ryhmittymän tietoista valintaa passiviteetista.
Esimerkiksi osakeyhtiöissä äänestyskäyttäytyminen varsinkin laajasti hajautuneissa listayhtiöissä on vähäistä, koska äänestyskäyttäytyminen synnyttää kustannuksia, joiden suhde saavutettuun hyötyyn on pieni. Passiivinen osakkeenomistaja saa toisaalta kaiken hyödyn, jota aktiiviset osakkeenomistajat tuottavat omistajaohjauksen seurauksena lisäarvona yritykseen.
Ranskan säätyjen yleiskokous

Viimeisen säätyjen yleiskokouksen ajavaisistunto 5. toukokuuta 1789 Versaillesissa. J. M. Moreau Le Jeunen piirros.
Säätyjen yleiskokous (myös yleissäädyt; ransk. États généraux) oli Ranskassa ancien régimen aikana säätyvaltiopäivistä käytetty nimitys. Yleiskokouksessa olivat edustettuna kolme säätyä: ensimmäinen sääty eli papisto, toinen sääty eli aateli ja kolmas sääty eli porvaristo. Säätyjen yleiskokous oli luonteeltaan neuvoa-antava ja kuningas saattoi säätää lakeja tai määrätä veroja myös ilman sen hyväksyntää.
Ranskan säätyedustusjärjestelmän juuret olivat 1200-luvulla kehittyneissä korporatiivisen edustuksen käytännöissä. Ensimmäisen kansallisen kolmen säädyn yleiskokouksen kutsui koolle kuningas Filip IV Kaunis huhtikuussa 1302 etsiessään tukea kiistassaan paavi Bonifatius VIII:n kanssa. Useita vastaavia kokouksia järjestettiin 1300-luvun alkupuolelta alkaen, mutta järjestelyjen kömpelyys ja säätyjen jäykkyys päätöksenteossa estivät yleiskokouksen muodostumista institutionaaliseksi lainsäädäntöelimeksi. Myöhemmin ne joutuivat usein korvatuiksi alueellisilla säätykokouksilla, joiden järjestäminen oli helpompaa.
Säätyjen yleiskokouksen piirteet vakiintuivat 1400-luvun loppuun mennessä. Koska hallitsijat eivät välttämättä tarvinneet niiden apua, 1500-luvun alun jälkeen ne kutsuttiin koolle lähinnä sodan tai kriisin aikana. Vuoden 1614 yleiskokouksessa aatelin ja kolmannen säädyn eturistiriidoista johtuneet erimielisyydet estivät päätösten tekemisen ja tämän jälkeen säätyjä ei kutsuttu koolle 175 vuoteen.
Ranskan viimeisen säätyjen yleiskokouksen kutsui koolle kuningas Ludvig XVI talouskriisin aikana vuonna 1789. Kolmannen säädyn edustajat pelkäsivät aatelin ja papiston estävän uudistusten toteuttamisen, joten ne julistautuivat 17. kesäkuuta yksinään koko kansakuntaa edustavaksi kansalliskokoukseksi, mikä enteili historiallisen säätyedustuksen päättymistä. Tapahtumasta käynnistyi Ranskan vallankumous.
Aiheesta muualla

Kuvia tai muita tiedostoja aiheesta Ranskan säätyjen yleiskokous Wikimedia Commonsissa
Rauman paperitehdas

Rauman paperitehdas
Rauman paperitehdas on UPM:n omistama paperitehdas Raumalla. Rauman tehtaaseen kuuluu kaksi paperikonetta, revintämassaosasto, kaksilinjainen kuorimo, kaksi hiomoa, kolme kuumahiertämöä, vesilaitos ja biologinen jätevedenpuhdistamo. Tehtaalla työskentelee noin 500 työntekijää.
Tehtaan paperi- ja sellunkuivauskoneet

Paperitehtaan käytössä olevien paperikoneiden yhteinen tuotantokapasiteetti on 700 000 tonnia.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | Valmistaja | Toiminnassa vuosina | Viiraosan leveys | Puristinosa | Kuivausosa | Nopeus | Kapasiteetti |
| Sellun kuivauskone | Rauma-Repola | 1961- | 4900 mm |  | Kuivaussylinterit |  | Fluff-sellu, 180 000 t/a |
| Paperikone PK 1 | Beloit-Walmsley (Valmet ja Voith uusineet) | 29.6.1969– (uusittu vuosina 1988, 1996 ja 2003) | 9100 mm (Alkuper. 9000 mm tasoviira) | NipcoFlex-puristin (Alkuper. Twinver) | (Alkuper. neljä käyttöryhmää  yhteensä 44 kuivaussylinteriä) | 1 400 m/min (Alkuper. 1000 m/min) | LWC-paperi, 300 000 t/a (Alkuper. 145000 t/a) |
| Paperikone PK 2 | Beloit-Walmsley (Valmet uusinut, täysin) | 1971– suljettu 6.11.2019 | 9100 mm (Alkuper. 9000 mm tasoviira) |  ?                   (Alkuper. Twinver) | (Alkuper. neljä käyttöryhmää yhteensä 44 kuivaussylinteriä) | 1 500 m/min (Alkuper. 1000 m/min) | SC-paperi, 280 000 t/a (Alkuper. 145000 t/a) |
| Paperikone PK 3 | Valmet | 6.10.1980– suljettu 19.4.2013 klo 12:07 Kone purettu | 9100 mm Sym-Former F (Alkuper. Sym-Former N) | Sym-Press II | Neljä käyttöryhmää yhteensä 43 kuivaussylinteriä | 1 350 m/min (Alkuper. 1200 m/min) | SC-paperi, 250 000 t/a, ennätys 238 966 t/a 2001 |
| Paperikone PK 4 | Valmet | 1998– (modernisoitu vuonna 2004) | 10100 mm |  ? | Kuivaussylinterit | 1 800 m/min (koneen ennätys 1 912 m/min) | LWC-paperi, 400 000 t/a. Suomen uusin paperikone |
Paperikone 4 on Suomen uusin paperikone. Tammikuussa 2013 UPM ilmoitti sulkevansa paperikone 3:n kesäkuuhun 2013 mennessä. Kone suljettiin 19. huhtikuuta 2013. Syyskuussa 2019 UPM ilmoitti sulkevansa paperikone 2:n joulukuuhun 2019 mennessä. Kone suljettiin 6.11.2019.[lähde? ]
Tuotteet

Päällystetty aikakauslehtipaperi (LWC):
UPM Star
UPM Ultra
UPM Cote
UPM Satin
Lisäksi tehtaaseen kuuluva RaumaCell valmistaa fluff-sellua eli revintämassaa. RaumaCellin tuotantokapasiteetti on 150 000 tonnia. Fluff-sellua käytetään hygienia- ja kuivapaperituotteisiin.
Tehtaan historia

1912 teollinen toiminta alueella alkoi (saha, myöhemmin telakka)
1920 sellutehdas käynnistyi
1967 fluff-sellun tuotanto alkoi
1969 paperikone 1 käynnistyi ja sanomalehtipaperin valmistus alkoi
1971 paperikone 2 käynnistyi ja SC-paperin tuotanto alkoi
1980 paperikone 3 käynnistyi, uusi pakkaamo valmistui ja PK 1 muutettiin aikakauslehtipaperikoneeksi
1986 PK 3 muutettiin aikakauslehtipaperikoneeksi
1988 PK 1 uusittiin LWC-koneeksi
1989 jumborullapakkaamo valmistui
1990 PK 2 uusittiin
1996 PK 1 uusittiin
1998 PK 4 käynnistyi ja uusi pakkaamo valmistui
2003 PK 1 uusittiin
2004 PK 2 uusittiin
2013 PK 3 suljettiin
2019 PK 2 suljettiin
Tehtaan historia > Omistajat

1912-1916 Vuojoki Gods Ab
1916-1938 Oy Rauma Wood Ltd
1938-1942 Rauma Oy
1942-1951 Rauma-Raahe Oy
1952-1991 Rauma-Repola Oy
1991-1996 Yhtyneet Paperitehtaat Oy
1996-     0000UPM-Kymmene Oyj
Aiheesta muualla

Globaalit toiminnot UPM:n www-sivuilla (Arkistoitu – Internet Archive)
UPM:n Rauman paperitehtaan valmistamia paperirullia purettavana Rauman sataman laivaterminaaliin.
Salmanassar III

Kuningas Salmanassar III
Salmanassar III (858–824 eaa.) oli muinaisen Assyrian valtion kuningas, Assurnasirpal II:n poika. Hän oli isänsä tavoin suuri valloittaja ja laajensi paljon Assyrian hallitsemaa aluetta.
Salmanassar III nousi valtaan 858 eaa., ja hän valtasi 855 eaa. tärkeän Eufratin ylityspaikan, missä sijaitsi Bit Adinin aramealaiskuningaskunta. Salmanassarin valloituksen jälkeen Bit Adinin pääkaupunkiin Til Barsipiin asetettiin assyrialaishallinto. Turvattuaan Eufratin Salmanassar suuntasi hyökkäyksensä länteen.
Salmanassarin eteneminen pysäytettiin 853 eaa. Qarqarin taistelussa. Hän kohtasi siinä liittouman, jossa olivat mukana useita Levantin kuningaskuntia. Liittoumaa johti Damaskoksen aramealainen kuningas Hadadezer. Salmanassar joutui neljästi taistelemaan Levantin liittoumaa vastaan, mutta hän onnistui kukistamaan sen vasta vuonna 845 eaa. Voitettuan Damaskoksen Salmanassar jatkoi sotatoimiaan muualla ja hyökkäsi muun muassa Anatoliassa sijainneeseen Urartuun.
Babylonian kanssa Salmanassar oli rauhallisissa väleissä. Assyrian ja Babylonian välinen rauhanaika pohjautui Salmanassarin isoisoisän Adad-Nirari II:n tekemään rauhansopimukseen, jonka Salmanassar uudisti. Sopimuksen mukaan Assyrian piti tulla tarvittaessa auttamaan Babyloniaa, ja Salmanassar kunnioitti sopimusta, kun Marduk-zakir-šumi I pyysi apua kapinaan, jota johti hänen veljensä. Salmanassar onnistui palauttamaan Marduk-zakir-šumin takaisin valtaistuimelle.
Salmanassarin pitkän hallintokauden loppua värittivät vakavat sisäiset konfliktit, jotka käynnistyivät 826 eaa. Tiedot kapinan yksityiskohdista ovat hatarat, mutta ne liittyivät todennäköisesti vallanperimykseen ja ne käynnisti Salmanassarin poika Assur-danin-pal. Salmanassar kuoli kaksi vuotta myöhemmin ja jätti vallan toiselle pojalleen Shamshi-Adadille, joka kukisti Assur-danin-palin kapinan vasta neljä vuotta myöhemmin.
Isänsä Assurnasirpal II: tavoin myös Salmanassar II oli suuri rakennuttaja ja taiteiden suosija.
Aiheesta muualla

Kuvia tai muita tiedostoja aiheesta Salmanassar III Wikimedia Commonsissa
| 0 | 1 | 2 |
| --- | --- | --- |
| Edeltäjä: Ashurnasirpal II | Assyrian kuningas 859–824 eaa. | Seuraaja: Shamshi-Adad V |
Ruslan Hasbulatov

Ruslan Hasbulatov elokuussa 2011.
Ruslan Imranovitš Hasbulatov (ven. Русла́н Имранович Хасбула́тов, tšetšeeniksi Хасбола́ти Имра́ни кIант Руслан; 22. marraskuuta 1942 Tolstoi-Jurt, Tšetšeenien ja inguušien ASNT, Neuvostoliitto – 3. tammikuuta 2023) oli venäläinen ekonomisti ja poliitikko, joka toimiessaan Venäjän federaation kansanedustajien kongressin puhemiehenä oli presidentti Boris Jeltsinin vastaisen opposition johtohahmo Venäjän perustuslaillisessa kriisissä vuonna 1993. Kansallisuudeltaan hän oli tšetšeeni.
Hasbulatov valittiin lokakuussa 1991 Venäjän neuvostotasavallan korkeimman neuvoston puhemieheksi ja piti asemansa Neuvostoliiton hajotessa vuoden lopussa. Hän oli ollut presidentti Boris Jeltsinin liittolainen vielä elokuun vallankaappausyrityksen aikaan, mutta heidän välinsä alkoivat rakoilla Neuvostoliiton hajoamisen jälkeen.
Hasbulatov ja varapresidentti Aleksandr Rutskoi kyseenalaistivat syyskuussa 1993 Jeltsinin johtoaseman. Jeltsin hajotti seurauksena parlamentin, mikä johti perustuslailliseen kriisiin. Hasbulatov puolestaan kutsui tämän jälkeen edustajat istuntoon, jossa he päättivät Jeltsinin menettäneen asemansa. Kriisi kärjistyi lopulta taisteluihin, ja Jeltsin määräsi panssarivaunuja ampumaan parlamenttitaloa. Kriisin seurauksena satoja poliitikkoja ja heidän tukijoitaan pidätettiin.
Hasbulatov vapautettiin helmikuussa 1994. Hän jätti tämän jälkeen politiikan ja palasi opettamaan taloustiedettä.
Player’s Choice

Player’s Choice on Nintendon lanseerama leima, jolla se markkinoi Super Nintendo Entertainment Systemin, Game Boyn, Nintendo 64:n, Game Boy Advancen ja Nintendo GameCuben hyvin myyneitä videopelejä. Kaikilla alustoilla leiman saamiseen vaadittiin miljoona myytyä kappaletta, paitsi GameCubella, jolla raja on asetettu 250 000 kappaleeseen . Kun pelistä lanseerattiin Player’s Choice -versio, sen myyntihinta aleni. Player’s Choice -konseptia on lainattu Segan Sega All Stars -leimaan, Sonyn Platinum- ja Essentials -leimaan ja Xboxin Platinum Hits ja Xbox Classics -leimaan.
NTSC-alueella Player’s Choice -pelit tunnistaa logon keltaisesta taustasta; Nintendo 64:llä Player’s Choice -leima on pelikotelon oikeassa yläkulmassa keltaisella taustalla, GameCubella kotelon ylälaidassa keltaisessa laatikossa. PAL-alueilla pelikotelot on väritetty hopealla tai platinalla, Player’s Choice -leiman ollessa Nintendo 64:n pelikoteloissa oikealla puolella ja GameCuben koteloissa ylälaidassa.
Vuonna 2011 Nintendo antoi hinta-alennetuille peleille uuden leiman nimeltä ”Nintendo Selects”.
Leimalla merkityt pelit

Huom.: Jotkut pelit eivät ole leimattuja kaikilla alueilla.
Leimalla merkityt pelit > Nintendo GameCube

Animal Crossing
Billy Hatcher and the Giant Egg
Burnout
Bomberman Generation
Blood Omen 2
Crash Bandicoot: The Wrath of Cortex
Crash Nitro Kart
Crazy Taxi
Dave Mirra Freestyle BMX 2
Dragon Ball Z: Budokai
Enter the Matrix
Eternal Darkness: Sanity’s Requiem
F-Zero GX
Finding Nemo
Godzilla: Destroy All Monsters Melee
Harry Potter ja Salaisuuksien kammio
Harry Potter ja Azkabanin Vanki
Harry Potter: Quidditch World Cup
Harvest Moon: A Wonderful Life
Ihmeperhe
James Bond 007: Agent Under Fire
James Bond 007: Everything or Nothing
James Bond 007: NightFire
Kirby Air Ride
The Legend of Zelda: Four Swords Adventures
The Legend of Zelda: The Wind Waker
Lego Star Wars: The Video Game
The Lord of the Rings: The Two Towers
The Lord of the Rings: The Return of the King
Luigi’s Mansion
Madagascar
Mario Golf: Toadstool Tour
Mario Party 4
Mario Party 5
Mario Party 6
Mario Power Tennis
Mario Superstar Baseball
Medal of Honor: Frontline
Medal of Honor: Rising Sun
Metroid Prime
Metroid Prime 2: Echoes
Mortal Kombat: Deadly Alliance
Mortal Kombat: Deception
Metal Gear Solid: The Twin Snakes
Madden 2003
Madden 2004
Madden 2005
Namco Museum
Naruto: Clash of Ninja
NBA Street Vol. 2
Need for Speed Underground
Need for Speed: Underground 2
Need for Speed: Hot Pursuit 2
Pac-Man Fever
Pac-Man World 2/Pac-Man Vs.
Paper Mario: The Thousand-Year Door
Pikmin
Pikmin 2
Pokémon Colosseum
Pokémon XD: Gale of Darkness
Prince of Persia: The Sands of Time
Prince of Persia: Warrior Within
Rayman 3: Hoodlum Havoc
Resident Evil
Resident Evil Zero
Resident Evil 4
Shadow the Hedgehog
Shrek 2
The Simpsons Hit & Run
The Sims
The Sims Bustin' Out
Tom Clancy’s Splinter Cell
Tom Clancy’s Splinter Cell: Pandora Tomorrow
Sonic Adventure DX
Sonic Adventure 2: Battle
Sonic Heroes
Sonic Mega Collection
Soul Calibur II
Spider-Man
Spider-Man 2 (video game)
Capcom vs. SNK 2 EO
SpongeBob SquarePants: Battle for Bikini Bottom
The SpongeBob SquarePants Movie (video game)
Spyro: Enter the Dragonfly
Star Fox Adventures
Star Fox: Assault
Star Wars: Bounty Hunter
Star Wars Rogue Squadron II: Rogue Leader
Star Wars Rogue Squadron III: Rebel Strike
Star Wars: The Clone Wars
Super Mario Strikers
Super Mario Sunshine
Super Monkey Ball
Super Monkey Ball 2
Super Smash Bros. Melee
Spy Hunter
Tales of Symphonia
TimeSplitters 2
Tony Hawk’s American Wasteland
Tony Hawk’s Pro Skater 4
Tony Hawk’s Underground
Tony Hawk’s Underground 2
True Crime: Streets of LA
Viewtiful Joe
Viewtiful Joe 2
Wario World
WWE Day of Reckoning
WWE Day of Reckoning 2
WWE WrestleMania XIX
WWE WrestleMania X8
X-Men Legends
X-Men Legends 2
Yu-Gi-Oh! The Falsebound Kingdom
Leimalla merkityt pelit > Nintendo 64

1080° Snowboarding
Banjo-Kazooie
Banjo-Tooie
Bomberman 64
Bomberman Hero
Cruis'n USA
Conker’s Bad Fur Day
Diddy Kong Racing
Donkey Kong 64
Duke Nukem 64
F-1 World Grand Prix
F-Zero X
GoldenEye 007
Gex 64
Hybrid Heaven
Kobe Bryant in NBA Courtside
The Legend of Zelda: Ocarina of Time
The Legend of Zelda: Majora’s Mask
Lylat Wars
Mario Kart 64
Mario Tennis
Mario Golf
Mega Man Legends
Mortal Kombat 4
Madden 64
Magical Tetris Challenge
Paper Mario
Perfect Dark
Pokémon Snap
Pokémon Stadium
Pokémon Stadium 2
Quake II
Resident Evil 2
Rayman 2: The Great Escape
Star Wars: Rogue Squadron
Star Wars: Shadows of the Empire
Super Mario 64
Super Smash Bros.
Spider-Man
Tony Hawk’s Pro Skater
Tony Hawk’s Pro Skater 2
Tony Hawk’s Pro Skater 3
Turok: Dinosaur Hunter
Turok 2: Seeds of Evil
Waialae Country Club: True Golf Classics
Wave Race 64
WCW/nWo Revenge
WCW vs. nWo: World Tour
Yoshi’s Story
Leimalla merkityt pelit > Super Nintendo Entertainment System

Donkey Kong Country
Donkey Kong Country 2: Diddy’s Kong Quest
Donkey Kong Country 3: Dixie Kong’s Double Trouble!
F-Zero
Mario Paint
SimCity
Super Mario All-Stars
Super Mario Kart
Super Mario World
Super Metroid
Super Star Wars
Tetris & Dr. Mario
Tetris 2
The Legend of Zelda: A Link to the Past
Leimalla merkityt pelit > Game Boy

Castlevania Adventure
Castlevania II: Belmont’s Revenge
Castlevania Legends
Donkey Kong
Donkey Kong Land
Donkey Kong Land 2
Godzilla
James Bond 007
Pokémon Red ja Blue
Pokémon Yellow
Pac-Man
Kirby’s Dream Land
Kirby’s Dream Land 2
Kirby’s Pinball Land
Mega Man in Dr. Wily’s Revenge
Mega Man II
Metroid II: Return of Samus
Star Wars
Super Mario Land
Super Mario Land 2: 6 Golden Coins
Super R.C. Pro-Am
The Legend of Zelda: Link’s Awakening
Tennis
Tetris
Wario Land: Super Mario Land 3
Wave Race
Leimalla merkityt pelit > Game Boy Advance

Super Mario Advance
Mario & Luigi: Superstar Saga
Yoshi’s Island: Super Mario Advance 3
Pokémon FireRed ja LeafGreen
Super Mario World: Super Mario Advance 2
The Legend of Zelda: A Link to the Past/Four Swords
Mario Kart Super Circuit
Aiheesta muualla

Nintendon listaus Game Boy Advancen ja GameCuben Player’s Choice -peleistä (englanniksi)
Pézenas

| Pézenas |
| --- | --- |

 vaakuna
 Pézenas
 Koordinaatit: 43°27′38″N, 3°25′25″E 
Valtio:  Ranska
Alue:  Languedoc-Roussillon-Midi-Pyrénées
Departementti:  Hérault
Arrondissementti:  Béziers
Pinta-ala:  
 – Kokonaispinta-ala:  29,6 km²
Väkiluku (2013):  8 244
 – Väestötiheys:  278,9 as./km²
 
 Kunnan kotisivut 
Infobox OKVirheellinen NIMI-arvo: 
Pézenas on kunta Etelä-Ranskassa Hérault’n departementissa Languedoc-Roussillon-Midi-Pyrénées’n alueella.  Se sijaitsee Hérault-joen laaksossa. Kaupungilla on pitkä historia ja rikas kulttuuriperintö.
Nähtävyyksiä

Kaupungissa on suuri määrä historiallisesti arvokkaita kohteita. Koko vanhakaupunki on suojeltua aluetta. Kaupungissa on paljon kartanoita 1600- ja 1700-luvuilta.
Saint-Jeanin kollegiaali
Molièren muistomerkki
Pézenas'n varsa
Kulttuuri

Kaupungin kulttuuriin on vaikuttanut voimakkaasti 1600-luvulla elänyt ranskalainen näytelmäkirjailija Molière. Hän asettui teatteriryhmänsä l’Illustre Théâtren kanssa kaupunkiin vuosiksi. Tämän perintönä kaupungissa on runsas teatteritarjonta festivaaleineen.
Kaupungin erikoisuuksia on toteeminen Pézenas’n varsa, joka on listattu Unescon aineettoman kulttuuriperinnön luetteloon.
Tunnettuja kuntalaisia

Paul Vidal de la Blache (1622–1673), maantieteilijä
Gabriel François Venel (1723–1775), kemisti
Bobby Lapointe (1922–1972), laulaja
Aiheesta muualla

Kuvia tai muita tiedostoja aiheesta Pézenas Wikimedia Commonsissa
Rotthalmünster

| Rotthalmünster |
| --- | --- |

 vaakuna
 Rotthalmünster
 Koordinaatit: 48°21.6′N, 13°12.2′E 
Valtio:  Saksa
Osavaltio:  Baijeri
Hallintopiiri:  Ala-Baijeri
Piirikunta:  Passau
Hallinto:  
 – Pormestari:  Günter Straußberger
Pinta-ala:  
 – Kokonaispinta-ala:  44,5 km²
Korkeus:  361 m
Väkiluku (31.12.2020):  4 983
 – Väestötiheys:  112 as./km²
 
 www.rotthalmuenster.de  
Infobox OKVirheellinen NIMI-arvo: 
Rotthalmünster on kunta Passaun piirikunnassa Ala-Baijerissa Saksassa. Se sijaitsee 30 kilometriä Passausta lounaaseen. Kunnan pinta-ala on 44,5 neliökilometriä, sen asukasluku oli vuoden 2020 lopussa 4 983 ja väentiheys oli 112 asukasta/km2. Yhdessä Malchingin kanssa Rotthalmünster on muodostanut eräänlaisen kuntayhtymän (Verwaltungsgemeinschaft) vuodesta 1978, jonka isäntäkunta se on.
Asukasluvun kehitys

1961: 4 463 asukasta
1970: 4 726 asukasta
1987: 4 538 asukasta
2000: 5 172 asukasta
2010: 4 980 asukasta
Aiheesta muualla

Kuvia tai muita tiedostoja aiheesta Rotthalmünster Wikimedia Commonsissa
Kunnan verkkosivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Rotthalmünster
Käännös suomeksi
Pälviperhokala

| Pälviperhokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Perhokalat Chaetodontidae
Suku::  Chaetodon
Laji::  ulietensis
Kaksiosainen nimi
 Chaetodon ulietensis  Cuvier, 1831 
Katso myös
   Pälviperhokala Commonsissa 
Infobox OKNimi-testi OKIUCN-testi OK: 
Pälviperhokala (Chaetodon ulietensis) on  perhokaloihin kuuluva kala. Se syö sekä pehmyt- että kivikoralleja, eikä siksi sovi riutta-akvaarioon.
Koko ja ulkonäkö

Pälviperhokala kasvaa 15 cm korkeaksi. Sen vartalo on litteä ja valko-harmaa-keltakuvioinen. Silmän läpi kulkee musta juova.
Alkuperä

Pälviperhokala elää Fidžillä ja Indopasifisella merialueella.
Käyttäytyminen

Pälviperhokala tarvitsee akvaariossa sekä paljon piilopaikkoja että avointa uintitilaa. Luonnossa sitä tavataan yleensä pareittain koralliriutoilla.
Ravinto

Pälviperhokala syö sienikoralleja, merivuokkoja ja kivikoralleja sekä levää.
Aiheesta muualla

Chaetodon ulietensis (peilipalvelin) FishBase. Froese, R. & Pauly, D. (toim.). (englanniksi)